
   	МИНИСТЕРСТВО НА ОКОЛНАТА СРЕДА И ВОДИТЕ
	
        	РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА



УТВЪРДИЛ:




                                                           ДОКЛАД
от комплексна проверка по прилагане на екологичното законодателство


Обект: „Синьо лято“ ООД, гр. Враца, общ. Враца

Дата на извършване на проверката: 09.09.2026 г.

Място на извършване на проверката: ул. „35 пехотен врачански полк“ № 4, ж.к. „Сениче“, гр. Враца, общ. Враца

Проверени компоненти и фактори на околната среда:
-  Води;
-  Отпадъци.

Основание за проверката: В изпълнение на Заповед № 76/08.09.2026 г. на Директора на РИОСВ - Враца, на основание чл. 154 от Закона за опазване на околната среда и Годишен план за контролната дейност на РИОСВ - Враца през 2026 г.

Цели на проверката:
Планов текущ контрол върху:
-	Закон за водите;
-	Закон за управление на отпадъците.

Проверени са следните основни производствени звена, участъци и документи:
-   Площадката и производствените цехове;
-   Документи –договори и др.

Контрол по Закона за водите 
За производствените и питейно-битови нужди обекта се водоснабдява от градската водопроводна мрежа на база сключен договор с „ВиК“ ООД, гр. Враца.
От дейността на обекта се формират битово-фекалните отпадъчни води и дъждовни води. За производствения процес не се използват охлаждащи води, поради липса на необходимост. Формираните битово-фекални и дъждовни води се заустват в колектор на градската канализационна мрежа.

Отпадъци
Контрол по Закон за управление на отпадъците 
„Синьо лято 23“ ООД пуска готовата продукция опакована на пазара, за което дружеството – производител попада в разпоредбите на чл. 14 от Закона за управление на отпадъците (обн., ДВ, бр. 53 от 13.07.2012 г. с изм. и доп.) /ЗУО/. В изпълнение на задълженията си по чл. 14 от ЗУО за пуснатите на пазара опаковани стоки дружеството има сключен договор с колективна организация за поемане на задължение за оползотворяване на отпадъци от опаковки. 
Заводът е пуснат в експлоатация в края на месец май 2025 г. От началото на 2026 г. до момента заводът е преминал тестов период на производствените линии и от около два месеца е в нормален работен режим. 
	За пуснатите на пазара опаковки „Синьо лято 23“ ООД заплаща такса към КО. 
За пуснатите на пазара опаковани стоки дружеството използва само опаковки, отговарящи на изискванията на Наредбата за опаковки и отпадъци от опаковки (обн., ДВ, бр. 85 от 6.11.2012 г.) – НООО. 
От дейността на дружеството се генерират отпадъци от разопаковането на суровините – хартия и картон, и пластмаса. При проверката отпадъците от хартия и картон се съхраняват в обособена зона в складово помещение. Отпадъците от пластмасови опаковки и стреч фолио се събират в чували тип „Биг-Бег“ и се съхраняват на площадка зад складовото помещение. Генерираните отпадъци се предават на фирма притежаваща необходимите документи по чл. 35 от ЗУО. 
Битовите отпадъци се събират в 2 броя контейнери тип „Бобър“, който се обслужват по график от ОбП БКС, гр. Враца.
След направена справка в Националната информационна система за отпадъци (НИСО) е установено, че операторът няма направена регистрация в НИСО и не фигурира в Публичния регистър на лицата, които пускат на пазара опаковани стоки. Няма класифицирани отпадъци от производствената дейност.

	  Резултати и заключения за съответствие на обекта с изискванията на екологичното законодателство и последващ контрол:
      При извършената проверка е констатирано несъответствие с изискванията на Закон за управление на отпадъците. На управителя на дружеството е дадено предписание с указан срок за изпълнение. След изтичане срока на предписанието, ще бъде осъществен последващ контрол.

гр. Враца 3000, ул. ”Екзарх Йосиф” № 81
тел/факс: (+35992) 629211; riosv-vr@riosv-vr.com
http://riosv.vracakarst.com
	
[image: ]



Page 2 of 2

image1.emf
X

инж.Николай Йорданов

Директор на РИОСВ - Враца

